**DOM ZA STARIJE I NEMOĆNE OSOBE VARAŽDIN**

**Varaždin, Zavojna 6**

**Razina: 31**

**Matični broj: 03375471**

**OIB: 41732682041**

**Šifra djelatnosti: 8730**

**RKP: 07874**

**Šifra grada/općine: 472**

**BILJEŠKE UZ FINANCIJSKA IZVJEŠĆA**

**1. siječanj – 31. prosinac 2023.**

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Šifra 6 – za razdoblje od 01.01.-31.12.2023. ukupni prihodi poslovanja iznose 3.463.699,39 eura, što je više u odnosu na prošlu godinu. U ukupnim prihodima poslovanja sadržane su pomoći iz inozemstva i od subjekata unutar općeg proračuna, prihodi od imovine, prihodi od opskrbnina, zakupa poslovnih prostora i prihodi iz nadležnog proračuna za financiranje rashoda poslovanja. U nastavku su pojašnjeni navedeni prihodi.

Šifra 6341 – radi potrebe zapošljavanja na radnom mjestu fizioterapeuta iskorištena je mjera HZZ-a „Potpora za zapošljavanje“ kojom je trošak spomenutog radnog mjesta sufinanciran u iznosu od 4.560,00 eura od strane HZZ-a.

Šifra 6361 – mjera pomoći od strane ministarstva zbog porasta cijena energenata nastavljena je i u ovoj godini pa se prihod u iznosu od 9.098,01 eura odnosi na navedeno, a prihod u iznosu od 4.000,00 eura odnosi se na tekuće pomoći proračunskim korisnicima iz proračuna koji im nije nadležan (Grad Varaždin) kojim se sufinancira rad Dnevnog centra.

Šifra 6413 – u izvještajnom razdoblju ostvareni su manji prihodi od kamata u odnosu na isto razdoblje prošle godine. Razlog tome je što su na računu u prošloj godini bila financijska sredstva vezana uz projekt energetske obnove koji se provodio u ustanovi.

Šifra 6526 – navedeni prihodi ostvareni su od prihoda od opskrbnina i ostalih prihoda (telefon, topli obrok) i veći su u odnosu na isto razdoblje prošle godine. Razlog većih prihoda od opskrbnina je povećanje cijena smještaja od 01. srpnja 2022. godine.

Šifra 6615 – prihodi ostvareni u iznosu od 40.070,37 eura od zakupa poslovnog prostora. Nešto su veći nego u istom razdoblju prošle godine zbog porasta cijena zakupa i plaćanja dugovanja.

Šifra 6631 i 6632 – donacije su ostvarene većinom od trgovačkih društava, a financijska sredstva utrošena su na uređenje pojedinih soba korisnika. Donirana oprema također je raspoređena po sobama korisnika sukladno potrebama.

Šifra 6711 – prihodi iz nadležnog proračuna za financiranje redovne djelatnosti proračunskih korisnika veći su nego u istom razdoblju prošle godine iz razloga što uz dobivena decentralizirana sredstva (585.409,00 eura) koja smo u iznosu od 552.229,00 eura koristili za isplatu plaća zaposlenima i Varaždinska županija jednim dijelom iz svog proračuna sudjeluje u sufinanciranju plaća za zaposlene i u financiranju otplate kredita koje ima ustanova. Tako je u 2023. godini od Varaždinske županije dobiveno 410.667,00 eura za sufinanciranje plaća zaposlenih, 107.865,88 eura za otplatu glavnica kredita i 13.272,00 eura za Dnevni centar.

Šifra 6712 – navedeni prihodi dobiveni su za nabavu nefinancijske imovine temeljem Popisa prioriteta i dijelom za nabavu nefinancijske imovine iz pozicije hitne intervencije.

Šifra 31 – rashodi za zaposlene veći su u izvještajnom razdoblju u odnosu na isto razdoblje prošle godine iz razloga povećanja osnovice za izračun plaće od 2% od 01. travnja 2023. godine kao i isplate većeg regresa i božićnice temeljem dogovora između Vlade i sindikata. U izvještajnom razdoblju, zbog potrebe su zaposlene i neke osobe na određenim radnim mjestima. Isto tako, temeljem Odluke o isplati privremenog dodatka na plaću državnim službenicima i namještenicima te službenicima i namještenicima u javnim službama (NN 65/2023), od srpnja smo bili obvezni isplatiti navedeni privremeni dodatak na plaću što nam je rashode za zaposlene mjesečno povećalo za oko 20.000,00 eura.

Šifra 321 – pojedini djelatnici bili su na organiziranim seminarima, a naknade za prijevoz nešto su veće zbog sklapanja novog Sporazuma između poslodavca i Radničkog vijeća.

Šifra 322 – rashodi za materijal i energiju veći su u izvještajnom razdoblju i to najviše zbog porasta cijena većine namirnica i svih ostalih potrepština.

Šifra 323 – rashodi za usluge veći su u izvještajnom razdoblju zbog kvara na serveru na kojem imamo sve računovodstvene programe zbog čega se moralo angažirati specijalizirane firme kako bi se spasili svi podaci. Isto tako, zbog potrebe i što efikasnijeg rada obnavljale su se pristupne točke i računalna mreža te su sada sve postojeće aplikacije web aplikacije. Također, svi zaposlenici koji su u doticaju sa hranom bili su dužni položiti tečaj higijenskog minimuma što je iziskivalo veća financijska sredstva. Više sredstava uložilo se i u obnovu soba korisnika (obnavljale su se kupaone, namještaj i dr.).

Šifra 329 – premija osiguranja imovine je veća zbog porasta vrijednosti samog objekta nakon završetka projekta energetske obnove i ugovoren je veći razred osiguranja imovine. Nakon smanjenja broja oboljelih od COVID-19 i kraja epidemije održava se i veći broj manifestacija u Domu na kojima sudjeluju korisnici i pozivaju se poslovni partneri.

Šifra 342 – kamate na primljene kredite plaćaju se sukladno dobivenom otplatnom planu.

Šifra 3721 – naknade su veće zbog većeg broja korisnika smještenih temeljem Rješenja Zavoda za socijalni rad i isplate razlike džeparca korisnicima temeljem odluke resornog ministarstva.

Šifra 7231 – kombi vozilo kupljeno je zbog mogućnosti vožnje većeg broja korisnika odjednom (npr. u bolnicu ili za druge potrebe). No, za navedeno je bila potrebna prenamjena vozila koja je iziskivala veći financijski trošak te je odlučeno da se vozilo proda.

Šifra 422 – u izvještajnom razdoblju realizirana je kupnja sukladno Planu za kupnju nefinancijske imovine, dok se određena oprema kupovala i raspoloživim sredstvima iz vlastitih izvora.

Šifra 4231 – za navedena sredstva kupljeno je prije spomenuto kombi vozilo.

Šifra 5422 – navedeno se odnosi na otplaćeni iznos glavnice za kredit kod HBOR-a. U izvještajnom razdoblju prethodne godine iznos otplate znatno je veći jer je uz redovnu otplatu sukladno Otplatnom planu, vraćen i iznos koji je prilikom provođenja projekta energetske obnove zatražen kako bi se projekt mogao završiti, a naknadnim dobivanjem sredstava iz drugih izvora financiranja je omogućen povrat HBOR-u.

Šifra 5443 – navedeno se odnosi na otplaćene iznose glavnica za kredit kod Zagrebačke banke sukladno Otplatnom planu.

Šifra 19 – iznos se odnosi na plaću za prosinac koja se isplaćuje u siječnju.

Šifre 11P i 11K – na početku izvještajnog razdoblja prošle godine na računu ustanove bila su i sredstva koja su dobivena za projekt energetske obnove kojima su kasnije podmirene financijske obaveze tako da ona više nisu sadržana u ovom izvještajnom razdoblju.

Šifre Z007 i Z009 – u izvještajnom razdoblju povećan je broj zaposlenih. Prema nalogu inspekcije resornog ministarstva bili smo u obvezi zaposliti određeni broj djelatnika, a zbog dugotrajnih bolovanja pojedinih djelatnika zaposlene su i neke osobe na određeno vrijeme.

**OBRAZAC BILANCA**

Šifra B001 – stanje u bilanci na dan 31.12.2023. iznosi 382.492,13 eura.

Šifra B002 – ukupna vrijednost nefinancijske imovine iznosi 120.528,16 eura.

Šifra 1112 – stanje žiro – računa na dan 31.12.2023. iznosi 55.550,72 eura.

Šifra 12 – potraživanja u iznosu od 17.848,47 eura odnose se na potraživanja za više plaćene poreze i doprinose u iznosu od 5.405,56 eura te potraživanja za bolovanja od HZZO – a u iznosu od 12.442,91 eura.

Šifra 165 – potraživanja za opskrbnine i telefonske usluge iznose 16.029,31 eura, a usluge od zakupa poslovnog prostora iznose 8.183,65 eura. Ispravak vrijednosti potraživanja iznosi 23.675,63 eura.

Šifra 23 – ukupne obveze za rashode poslovanja iznose 280.961,06 eura, a odnose se na obveze za zaposlene u iznosu od 188.027,45 eura, obveze za materijalne rashode u iznosu od 89.397,45 eura, obveze za financijske rashode u iznosu od 605,98 eura i ostale tekuće obveze u iznosu od 2.931,08 eura.

Šifra 26 – obveze za kredite i zajmove – tuzemne iznose 1.129.947,36 eura, a odnose se na obveze za kredite uzete u HBOR-u (930.852,44 eura) i Zagrebačkoj banci (199.094,92 eura) za zatvaranje financijske konstrukcije vezane uz energetsku obnovu.

Šifra 92211 – višak prihoda poslovanja iz prethodne godine umanjen je za 3 centa kod preračunavanja kuna u eure i zaokruživanja.

Šifra 991 – navedeni iznos odnosi se na primljena jamstva.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Šifra 10 – obuhvaća rashode za funkciju 10 – Socijalna zaštita

Rashodi poslovanja – 3.333.548,41 eura

Rashodi za nabavu nefinancijske imovine – 42.261,20 eura

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Šifra 9151 – promjena na navedenoj poziciji prikazuje povećanje od 1.600,00 eura, a odnosi se na promjene u obujmu proizvedene kratkotrajne imovine (šifra P022), odnosno na dobivenu pomoć - opremu u navedenoj vrijednosti.

**IZVJEŠTAJ O OBVEZAMA**

Stanje obveza na početku izvještajnog razdoblja iznosi 1.481.632,64 eura (Šifra V001), a u izvještajnom razdoblju obveze su povećane za 3.458.850,90 eura (Šifra V002). Dio obveza podmiren je u iznosu od 3.529.574,22 eura (Šifra V004), a stanje obveza na kraju izvještajnog razdoblja iznosi 1.410.909,32 eura (Šifra V006). Nedospjele obveze iznose 1.410.909,32 eura (Šifra V009).

Varaždin, 31. siječnja 2024.

Voditeljica računovodstva:

Nikolina Hrg, mag.oec.